rejauldu/bengali-wikipedia huggingface dataset:
মাসুমা ইসমতী-ওয়ারদাক একজন আফগান লেখক এবং রাজনীতিবিদ, তিনি যৌথভাবে আফগান পার্লামেন্টে দায়িত্ব পালনকারী প্রথম নারী এবং আফগান শিক্ষামন্ত্রী হিসেবে দায়িত্ব পালন করেন। শিক্ষা জীবন ১৯৫৩ সালে তিনি কাবুল মহিলা কলেজ থেকে স্নাতক পাশ করেন এবং ১৯৫৮ সালে মার্কিন যুক্তরাষ্ট্রে ব্যবসায শিক্ষায় ডিগ্রি লাভ করেন। Mattar, Philip (2004). Encyclopedia of the Modern Middle East & North Africa: D-K. Macmillan Reference USA. p. 786. . নারী অধিকারে অবদান ১৯৫৯ সালে, তিনি এবং কুবরা নূরজাই আফগানিস্তানে রানী হুমাইরা বেগমকে পর্দা ছাড়াই প্রকাশ্যে উপস্থিত হওয়ার প্রথম নারীদের মধ্যে একজন হয়েছিলেন। প্রধানমন্ত্রী মোহাম্মদ দাউদ খানের নারীদের স্বেচ্ছায় তাদের পর্দা সরানোর আহ্বানকে সমর্থন করেছিলেন। Tamim Ansary (2012) Games without Rules: The Often-Interrupted History of Afghanistan ১৯৬৪ সালে বাদশাহ মোহাম্মদ জহির শাহ তাকে একটি উপদেষ্টা কমিটিতে নিযুক্ত করেন যা ১৯৬৪ সালের সংবিধানের খসড়া পর্যালোচনা করে Sarfraz Khan (2013) Politics of policy and legislation affectin g women in Afghanistan: One step forward two steps back Central Asia Journal, Number 73 নারীদের ভোট দেওয়ার এবং নির্বাচনে দাঁড়ানোর অধিকার প্রদান করে। ১৯৬৫ সালে তিনি কান্দাহার থেকে সংসদের হাউস অব দি পিউপেল এর প্রতিনিধিত্ব করতে নির্বাচিত হন এবং নারী অধিকারের অন্যতম উকিল হয়ে ওঠেন। Skaine, Rosemarie (2001). The Women of Afghanistan Under the Taliban. McFarland. . তিনি ১৯৬৫ সালের নির্বাচনে চারজন নারীর মধ্যে একজন ছিলেন এবং ১০৬৯ সালে  পুনঃনির্বাচনে তাঁর আসন হারান। Louis Dupree (2014) Afghanistan Princeton University Press, p653 আফগান মহিলা পরিষদ আফগান মহিলা পরিষদ (নারী পরিষদ নামেও পরিচিত) ছিল একটি গণতান্ত্রিক প্রজাতন্ত্র আফগানিস্তান (১৯৭৮-৮৭) এবং আফগানিস্তান প্রজাতন্ত্রের অধীনে (১৯৮৭-৯২) একক একটি নারী সংগঠন। ১৯৮৯ সাল পর্যন্ত সংগঠনের নেতা ছিলেন মাসুমা ইসমাতি-ওয়ারদাক। সংগঠনটি পরিচালনা করত ওয়ারদাক এবং আটজন নারী কর্মী। ১৯৭৮ সালে, নূর মুহাম্মদ তারকীর অধীনে সরকার নারীদের সমান অধিকার প্রদান করে। এতে নারীরা স্বামী এবং তাদের ক্যারিয়ার বেছে নেওয়ার ক্ষমতা দিয়েছে। আফগান মহিলা পরিষদ এর সদস্য সংখ্যা ছিল প্রায় ১৫০০০০ এবং প্রায় সব প্রদেশে এর অফিস ছিল। কাবুলের বেশিরভাগ নারীই মুজাহিদিনদের প্রতিবাদ করেছিলেন কারণ তারা নারীদের ব্যাপারে তাদের পশ্চাদপসরণমূলক আইন করেছিল।  কর্মজীবন তিনি ১৯৫৯-১৯৬৪ এর মধ্যে তিনি কাবুলের জারঘুনা উচ্চ বিদ্যালয়ের অধ্যক্ষ ছিলেন এবং তারপর মাধ্যমিক শিক্ষার মহাপরিচালক হিসেবে নিযুক্ত হন। তিনি ৯৬৪ সালে সাংবিধানিক উপদেষ্টা কমিটির সদস্য হয়েছিলেন এবং নারী বিষয়ে তার সিদ্ধান্ত আফগান প্রগতিশীল সরকার ১৯৬৪ সালে অন্তর্ভুক্ত করে আফগান সংবিধান অনুমোদন করেছিল।  বৈবাহিক জীবন তিনি সাবেক শিক্ষামন্ত্রী এবং কাবুল বিশ্ববিদ্যালয়ের বিজ্ঞান অনুষদের অধ্যাপক আবদুল কাইয়ুম ওয়ার্দাককে বিয়ে করেন। ১৯৮৭ সালে তিনি আফগান মহিলা পরিষদের সভাপতি হন।   রচনা মাসুমা আফগান নারীদের অবদান এবং প্রচেষ্টার বিষয়ে পশতু এবং দরি উভয় ভাষায় নারীর অধিকার সম্পর্কে অনেক বই লিখেছেন। পশতু ভাষায় লেখা “মৌখিক ঐতিহ্যতে মহিলাদের অবদান” বইটি ইংরেজিতেও অনুবাদ করা হয়েছে।   তথ্যসূত্র   বিষয়শ্রেণী:পশতু ব্যক্তি বিষয়শ্রেণী:আফগান নারীবাদী বিষয়শ্রেণী:আফগান লেখক বিষয়শ্রেণী:জীবিত ব্যক্তি বিষয়শ্রেণী:১৯৩০-এ জন্ম বিষয়শ্রেণী:আফগানিস্তানের নারী মন্ত্রী
মোহাম্মদ লাবলুর রহমান যিনি তার ডাক নাম লাবলু দিয়ে বেশি পরিচিত। (জন্মঃ ৫ অক্টোবর ১৯৮২ সালে ফরিদপুর) হলেন বাংলাদেশের প্রথম-শ্রেণীর এবং লিস্ট এ ক্রিকেটার। ডানহাতি ব্যাটসম্যান এবং উইকেট কিপার। তিনি ২০০০/২০০১ সালে প্রথম-শ্রেণীর ক্রিকেটে ঢাকা বিভাগের হয়ে খেলে আত্মপ্রকাশ করেছিলেন। ২০০১-২০০২ সালে বরিশাল বিভাগের হয়ে খেলেছেন। তিনি ২০০৬/০৭ সালেও বরিশাল বিভাগে পুনরায় খেলেন। খুলনা বিভাগের বিপক্ষে তার সেরা স্কোর এসেছিল।    তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা বিভাগের ক্রিকেটার বিষয়শ্রেণী:উইকেট-রক্ষক বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিকনিং এক ধরনের টোকেন রিং প্রসেস। এটি নেটওয়ার্ক কে কঠিন ভুল (hard error) জনিত চলন অক্ষমতা থেকে রক্ষা করে। সাধারণত কোনো সংযুক্ত স্টেশন এ ধরনের অচল অবস্থা টের পায়। প্রয়োজন অনুসারে ওই স্টেশন নিজে কে পুরো ব্যবস্থা থেকে প্রত্যাহার করতে পারে। রিং ব্যর্থতা টের পেলে এক ধরনের বিশেষ ম্যাক ফ্রেম স্টেশন হতে চারদিকে ছড়িয়ে দেয়া হয়। এভাবে অপারগ স্টেশন নিজেকে বিচ্ছিন্ন করে ফেলে।  বিষয়শ্রেণী:কম্পিউটার নেটওয়ার্ক
লুক নোসেক ( "Luke Nosek | Consciousness Hacking | 6/14/2014" জন্ম জুন ১৯৭৫) একজন পোলীয়-মার্কিন উদ্যোক্তা, যিনি পেপ্যাল এর সহ-প্রতিষ্ঠাতা হিসেবে উল্লেখযোগ্য।   জীবনী  লুকাস নোসেক পোল্যান্ডের টারনোতে জন্মগ্রহণ করেন। মার্কিন যুক্তরাষ্ট্রে চলে আসার পর, তিনি আরবানা-চ্যাম্পেইনের ইলিনয় বিশ্ববিদ্যালয় থেকে কম্পিউটার ইঞ্জিনিয়ারিংয়ে বিএস ডিগ্রী অর্জন করেন।  নোসেক ছিলেন এলন মাস্কের স্পেসএক্স- এ প্রথম প্রাতিষ্ঠানিক বিনিয়োগকারী এবং কোম্পানির বোর্ডে বসেন। রিসার্চগেটের বোর্ডেও তিনি বসেন।   তথ্যসূত্র   বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:পেপ্যালের ব্যক্তি বিষয়শ্রেণী:কম্পিউটার প্রোগ্রামার বিষয়শ্রেণী:মার্কিন কর্পোরেট পরিচালক বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:জীবিত ব্যক্তি বিষয়শ্রেণী:১৯৭০-এর দশকে জন্ম বিষয়শ্রেণী:মার্কিন যুক্তরাষ্ট্রে পোলীয় অভিবাসী
নীল কমল () দুঃসাহসী টিন‌টিন সিরিজের পঞ্চম বই। এই বইয়ে প্রথম বারের মত আবির্ভূত হয় চ্যাং।   কাহিনী  ভারতের গাইপাজামার মহারাজার অতিথি হয় টিনটিন। সেখানে অজ্ঞাত পরিচয় এক চীনা ব্যক্তির হত্যা হলে টিনটির সাংহাই রওনা দেয়। সাংগাইতে আফিমের চোরাচালানকারী রা তাকে হত্যার চক্রান্ত করে।   তথ্যসূত্র    বহিঃসংযোগ   The Blue Lotus Official Website  The Blue Lotus at Tintinologist.org  বিষয়শ্রেণী:১৯৩৬-এর বই বিষয়শ্রেণী:টিনটিনের বই বিষয়শ্রেণী:টিনটিন বিষয়শ্রেণী:কমিক বই বিষয়শ্রেণী:১৯৩০-এর দশকের উপন্যাস বিষয়শ্রেণী:চীনে সেট কমিক্স বিষয়শ্রেণী:উপন্যাসে জাপান বিষয়শ্রেণী:ল্য প্যতি ভাঁতিয়েমে মূলত প্রকাশিত কাজ বিষয়শ্রেণী:সাহিত্য প্রথম সিরিয়াল আকারে প্রকাশিত বিষয়শ্রেণী:মেথুইন প্রকাশনীর বই নীল কমল
দুমলং বাংলাদেশের একটি পর্বতশৃঙ্গ। বেসরকারিভাবে এটিকে বাংলাদেশের দ্বিতীয় সর্বোচ্চ পর্বতশৃঙ্গ বলে দাবী করা হয়। এটি বাংলাদেশের দক্ষিণ-পূর্বাঞ্চলীয় রাঙ্গামাটি জেলার বিলাইছড়ি উপজেলায় অবস্থিত। এ পর্বতের উচ্চতা ৩,৩১৪ ফুট।  এটি রাঙ্গামাটি জেলার সর্বোচ্চ পর্বত ও দেশের ১০০০ মিটারের অধিক উচ্চতার ৩ টি পর্বতের মধ্যে একটি।  অবস্থান ও উচ্চতা বাংলাদেশের রাঙ্গামাটি জেলার বিলাইছড়ি উপজেলায় দুমলং পর্বত অবস্থিত। এটি রাংত্লং পর্বতশ্রেণীর অন্তর্ভুক্ত ও রাইংক্ষ্যং হ্রদের পার্শবর্তী প্রাংজং পাড়ার কাছে এর অবস্থান। নেচার অ্যাডভেঞ্চার ক্লাব নামে ঢাকার একটি বেসরকারি ভ্রমণ সংগঠন জারমিন জি.পি.এস. (গোবাল পজিশনিং সিস্টেম) এর সাহায্যে পর্বতটির উচ্চতা পরিমাপ করে ও একে দেশের দ্বিতীয় সর্বোচ্চ পর্বত বলে দাবী করে।  তাদের হিসাব অনুসারে পর্বতটির উচ্চতা ৩,৩১৪ ফুট। ২২°০২′০২.১″ উত্তর অক্ষাংশে ও ৯২°৩৫′৩৬.৩″ পূর্ব দ্রাঘিমাংশে দুমলং পর্বতটি অবস্থিত।  তথ্যসূত্র   আরও দেখুন  কেওক্রাডং সাকা হাফং তাজিংডং  বহিঃসংযোগ  প্যানোরোমিওতে পর্বতের ছবি  বিষয়শ্রেণী:বাংলাদেশের পর্বত বিষয়শ্রেণী:রাঙ্গামাটি জেলা
থাম্ব|বায়ুমণ্ডলীয় রেডিয়াটিভ ট্রান্সফার সিমুলেটরের জন্য একটি স্ক্রিপ্টের শীর্ষ অংশের স্ক্রিনশট বিকিরণীয় স্থানান্তর (ইংরেজি ভাষায়: Radiative transfer) বলতে তড়িচ্চুম্বকীয় বিকিরণের মাধ্যমে শক্তির স্থানান্তর প্রক্রিয়া বোঝায়। একটি মাধ্যমের মধ্য দিয়ে বিকিরণ সঞ্চালিত হওয়ার সময় বিশোষণ, নিঃসরণ এবং বিক্ষেপণ প্রক্রিয়াগুলো দ্বারা প্রভাবিত হয়। বিকিরণীয় স্থানান্তর সমীকরণ এই প্রক্রিয়াগুলোকে গাণিতিকভাবে প্রকাশ করে। আলোকবিদ্যা, জ্যোতিঃপদার্থবিজ্ঞান, বায়ুমণ্ডলবিদ্যা এবং দূর নিয়ন্ত্রণের মত জ্ঞানের শাখাগুলোতে এই সমীকরণ খুব কার্যকরী ভূমিকা রাখে। বিকিরণ স্থানান্তরের সমীকরণের তাত্ত্বিক সমাধান কেবল কিছু সরল সমস্যার ক্ষেত্রে পাওয়া যায়। কিন্তু বাস্তবসম্মত সমস্যার ক্ষেত্রে এটি সমাধান করতে সাংখ্যিক পদ্ধতির আশ্রয় নিতে হয়।George B. Rybicki, Alan P. Lightman, "Radiative processes in astrophysics", Wiley-VCH   বিকিরণ স্থানান্তরের সমীকরণ  অন্তরক সমীকরণটি এভাবে প্রকাশ করা যায়:  বিক্ষেপণ বাদ দিয়ে সমীকরণটির সাধারণ সমাধান হচ্ছে:   তথ্যসূত্র   বিষয়শ্রেণী:তড়িচ্চুম্বকীয় তরঙ্গ বিষয়শ্রেণী:জ্যোতিঃপদার্থবিজ্ঞান বিষয়শ্রেণী:তড়িচ্চুম্বকীয় বিকিরণ
'ফাগ্স-পা-দ্গে-লেগ্স-র্গ্যাল-ম্ত্শান () (১৭২০-১৭৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ঝি-বা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () বাইশতম প্রধান ছিলেন।   সংক্ষিপ্ত জীবনী  'ফাগ্স-পা-দ্গে-লেগ্স-র্গ্যাল-ম্ত্শান ১৭২০ খ্রিষ্টাব্দে তিব্বতের খাম্স অঞ্চলের ব্রাগ-গ্যাব-গা'উ-শোদ-ম্দো () নামক স্থানে জন্মগ্রহণ করেন। তার পিতার নাম ছিল ও-র্গ্যান-ব্ক্রা-শিস () এবং মাতার নাম ছিল শুগ-থাং-দ্বোন-মো ()। ১৭২৪ খ্রিষ্টাব্দে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের নিয়ে যাওয়া হয়, যেখানে তিনি ব্কা'-ব্চু-পা-ব্লো-ব্জাং-ত্শে-রিং () নামক এক ভিক্ষুর নিকট শিক্ষাগ্রহণ শুরু করেন। গ্যুমে তান্ত্রিক মহাবিদ্যালয়ের তৎকালীন প্রধান ঙ্গাগ-দ্বাং-ম্ছোগ-ল্দান () তাকে শিক্ষার্থীর শপঅথ এবং যমান্তক ও চক্রসম্বর তন্ত্র সম্বন্ধে শিক্ষাদান করেন। 'জিগ্স-মেদ-ব্স্তান-পা'ই-র্গ্যা-ম্ত্শো () নামক ষষ্ঠ 'ফাগ্স-পা-ল্হা () উপাধিধারী বৌদ্ধ লামা তার সর্বসাপেক্ষা উল্লেখযোগ্য শিক্ষক ছিলেন। একুশ বছর বয়সে তিনি সে-রা বৌদ্ধবিহার বিশ্ববিদ্যালয়ে ভর্তি হন এবং দশ বছর ঐ প্রতিষ্ঠানে শিক্ষালাভ করেন। ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারী লামা তাকে ভিক্ষুর শপথ এবং লাম-রিম-ছেন-মো, গুহ্যসমাজতন্ত্র, ছেদ সাধনা, মহাকরুণিকা প্রভৃতি বিষয়ে শিক্ষাদান করেন। পঞ্চম পাঞ্চেন লামা ও সপ্তম দলাই লামা তাকে যমান্তক, মধ্যমক, চক্রসম্বর তন্ত্র প্রভৃতি বিষয়ে শিক্ষাদান করেন। ১৭৫৪ খ্রিষ্টাব্দে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের একুশতম প্রধান জিগ্স-মেদ-ব্স্তান-পা'ই-র্গ্যা-ম্ত্শো মৃত্যুবরণ করলে চিং সম্রাটের নির্দেশে ১৭৫৬ খ্রিষ্টাব্দে তিনি এই বিহারের পরবর্তী প্রধান হিসেবে অধিষ্ঠিত হন। তিনি সপ্তম 'ফাগ্স-পা-ল্হা হিসেবে 'জিগ্স-মেদ-ব্স্তান-পা'ই-ম্গোন-পোকে এবং জীবনের অন্তিম চরণে অষ্টম 'ফাগ্স-পা-ল্হা হিসেবে ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মাকে চিহ্নিত করেন। ১৭৭৬ খ্রিষ্টাব্দে তিনি বিহারের প্রধান হিসেবে 'জিগ্স-মেদ-ব্স্তান-পা'ই-ম্গোন-পোকে অধিষ্ঠিত করেন।   তথ্যসূত্র   বিষয়শ্রেণী:১৭২০-এ জন্ম বিষয়শ্রেণী:১৭৯৯-এ মৃত্যু বিষয়শ্রেণী:ঝিওয়া ল্হা বিষয়শ্রেণী:চামদো ত্রিরাব
২০১৭ সালের ফেব্রুয়ারি ও মার্চে ইংল্যান্ড ক্রিকেট দল তিনটি একদিনের আন্তর্জাতিক ম্যাচ খেলার জন্য ওয়েস্ট ইন্ডিজ সফরে যায়। ইংল্যান্ড সিরিজটি ৩-০তে জয় লাভ করে এবং প্রথমবারের মতো ওয়েস্ট ইন্ডিজের মাঠিতে কোন ওডিআই সিরিজে ওয়েস্ট ইন্ডিজকে ধবল ধোলাই করে ইংল্যান্ড।  দলীয় সদস্য   Jason Holder (c)  Devendra Bishoo   Carlos Brathwaite  Kraigg Brathwaite  Jonathan Carter  Miguel Cummins  Shane Dowrich  Shannon Gabriel  Shai Hope  Alzarri Joseph  Evin Lewis  Jason Mohammed  Ashley Nurse  Kieran Powell  Rovman Powell Eoin Morgan  (c)  Moeen Ali  Jonny Bairstow  Jake Ball  Sam Billings  Jos Buttler  Tom Curran  Liam Dawson  Steven Finn  Alex Hales  Liam Plunkett  Adil Rashid  Joe Root  Jason Roy  Ben Stokes  David Willey  Chris Woakes প্রস্তুতিমূলক খেলা লিস্ট এ খেলা: ওয়েস্ট ইন্ডিজ বিশ্ববিদ্যালয় একাদশ ব ইংল্যান্ড  লিস্ট এ খেলা: ওয়েস্ট ইন্ডিজ একাদশ ব ইংল্যান্ড  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  বিষয়শ্রেণী:২০১৭-এ ইংরেজ ক্রিকেট বিষয়শ্রেণী:২০১৭-এ ওয়েস্ট ইন্ডিয়ান ক্রিকেট বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের ওয়েস্ট ইন্ডিজ সফর
ব্ল্যাক আনোয়ার (জুলাই ১০, ১৯৪১  নভেম্বর ১০, ২০০৭) বাংলাদেশী চলচ্চিত্র অভিনেতা ছিলেন। ১৯৮৯ সালে তিনি ব্যাথার দান চলচ্চিত্রে অভিনয়ের সুবাদে শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার লাভ করেন।  ব্যক্তিগত জীবন ব্ল্যাক আনোয়ার ঢাকার সূত্রাপুরে ১৯৪১ সালে জন্মগ্রহণ করেন। তার বাবা সোনা মিয়া ছিলেন একজন অভিনয়শিল্পী। ব্ল্যাক আনোয়ার ২০০৭ সালের ১০ নভেম্বর মৃত্যুবরণ করেন।  কর্মজীবন আনোয়ার সুয়োরানী দুয়োরানী চলচ্চিত্রে অভিনয়ের মাধ্যমে চলচিত্রাঙ্গনে আগমন করেন। তার সর্বশেষ অভিনীত চলচ্চিত্র ছিল কাবুলিওয়ালা। তিনি চলচ্চিত্রের পাশাপাশি টেলিভিশন ও মঞ্চে অভিনয় করেন।  উল্লেখযোগ্য কাজ  কেয়ামত থেকে কেয়ামত  অনন্তপ্রেম  অশান্ত ঢেউ  স্বাক্ষী  সৎ ভাই  সুয়োরানী দুয়োরানী (১৯৬৮)  জীবন থেকে নেয়া (১৯৭০)  তথ্যসূত্র  বহিঃসংযোগ    বিষয়শ্রেণী:১৯৪১-এ জন্ম বিষয়শ্রেণী:২০০৭-এ মৃত্যু বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:ঢাকার ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা
thumb| অনুজীববিজ্ঞানের যে শাখায় ভাইরাস নিয়ে গবেষণা করা হয় তাকে ভাইরোলজি বা ভাইরাসবিদ্যা বলে। ভাইরাস বলতে বোঝায় চোখে দেখা যায় না, একেবারে ক্ষুদ্রাকৃতির, ডি এন এ বা আর এন এ নিয়ে গঠিত যা পোটিনের আবরণ দিয়ে গঠিত এক ধরনের বস্তু। ভাইরাসবিদ্যায় মূলত ভাইরাসের গঠন, প্রকারভেদ এবং সৃষ্টি রহস্য, রোগাক্রান্ত করা, পোষক দেহে বসবাস ইত্যাদি নিয়ে আলোচনা করা হয়। ভাইরাসবিদ্যা মূলত অণুজীব বিজ্ঞানের একটি শাখা।  মার্টিনোস বেইজেরিক ১৮৯৮ সালে সর্বপ্রথম একটি জীবাণু আবিষ্কার করেন। এটি ছিল মূলত টোবাকো মোজাইক ভাইরাস। তিনি বুঝতে পেরেছিলেন এটা কোন ব্যাকটেরিয়া নয় এবং কোন ফাংগাস ঘঠিত রোগও নয়। তিনিই প্রথম এই বিশেষ জীবাণুকে ভাইরাস বলে অভিহিত করেন। এখনও যা প্রচলিত আছে। এই আবিষ্কারের মধ্য দিয়েই ভাইরাসবিদ্যার শুরু হয়।Scholthof, Karen-Beth G.; Shaw, John G.; Zaitlin, Milton (eds.): Tobacco Mosaic Virus: One Hundred Years of Contributions to Virology. (St. Paul, MN: American Phytopathological Society Press, 1999)Calisher, Charles H.; Horzinek, M. C. (eds.): 100 Years of Virology: The Birth and Growth of a Discipline. (New York: Springer, 1999)Bos, L. (2000), '100 years of virology: from vitalism via molecular biology to genetic engineering,'. Trends in Microbiology 8(2): 82–87   ভাইরাসঘঠিত কিছু রোগ  ভাইরাস নিয়ে গবেষণা করার অন্যতম প্রধান কারণ হচ্ছে ভাইরাস অনেক রোগ সৃষ্টি করে। এর মধ্যে উল্লেখযোগ্য কিছু রোগ হচ্ছে ঠান্ডা, ইনফ্লুয়েঞ্জা, র‍্যাবিস, মিজলস, ডায়ারিয়া, হেপাটাইটিস, ডেঙ্গু জ্বর, হলুদ জ্বর, পোলিও, গুটিবসন্ত, এইডস ইত্যাদি।  কিছু কিছু ভাইরাসকে অনকো ভাইরাসও বলা হয়। এই ভাইরাসগুলো ক্যান্সার সৃষ্টি করে। যেমন মানুষের মধ্যে হিউম্যানপ্যাপিলমা ভাইরাস উল্লেখযোগ্য। এছাড়া আছে মহিলাদের জড়ায়ুর ক্যান্সার। বেশিরভাগ ক্ষেত্রেই যৌনমিলনের ক্ষেত্রে ভাইরাস জড়ায়ুতে গিয়ে ক্যান্সার সৃষ্টি করে। এছাড়াও হেপাটাইটিস বি, সি ও যকৃতের ক্যান্সার ভাইরাসের মাধ্যমে সৃষ্টি হয়।   তথ্যসূত্র   বিষয়শ্রেণী:ভাইরাসবিজ্ঞান বিষয়শ্রেণী:ভাইরাস
thumb|right|400px|লেবাননে অবস্থিত কূটনৈতিক মিশন এটি লেবাননে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর বৈরুতে ৭০টি দূতাবাস রয়েছে।   দূতাবাসসমূহ  বৈরুত                                                                 মিশনসমূহ/কার্যালয়  (প্রতিনিধিত্বকারী)  (মধ্য প্রাচ্যের দেশসমূহের স্থায়ী প্রতিনিধি)  কনস্যুলেট জেনারেল/কনস্যুলেট বৈরুত  মনোনীত দূতাবাসসমূহ  (দামেস্ক)      (আম্মান)  (দামেস্ক)  (কুয়েত)     (রিয়াদ)            (আঙ্কারা)   (রিয়াদ)   (প্যারিস) (রিয়াদ)   (দামেস্ক)  (আঙ্কারা)     (কুয়েত)   (তেহরান)  (দামেস্ক)  (দামেস্ক)  (দামেস্ক)   (রিয়াদ)  তথ্যসূত্র   Foreign Embassies and Consulates in Lebanon  বিষয়শ্রেণী:লেবাননের কূটনৈতিক মিশন বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:লেবাননের কূটনীতি-সম্পর্কিত তালিকা
ভরতপুর স্তূপ হল ভারতের পশ্চিমবঙ্গের পূর্ব বর্ধমান জেলার বুদবুদের কাছে ভরতপুর গ্রামের প্রত্নতাত্ত্বিক স্থানে অবস্থিত একটি বিশাল স্তূপ। পশ্চিমবঙ্গে আবিষ্কৃত স্তূপগুলি ছোট আকারের হলেও এটি একটি বৃহৎ স্তূপ। ঐতিহাসিকগণ মনে করেন, এই স্তূপটি সম্ভবত কোন বৌদ্ধ বিহার সংলগ্ন ছিল।  ভরতপুর স্তূপের নির্মাণ পাল যুগে করা হয়েছিল। ধ্বংসপ্রাপ্ত এই স্তূপের মধ্যে ভূমিস্পর্শ মুদ্রায় বজ্রাসনে উপবিষ্ট এগারোটি বুদ্ধমূর্তি আবিষ্কৃত হয়েছে।  এই স্তূপটি ১৯৭২ খ্রিস্টাব্দ থেকে ১৯৭৫ খ্রিস্টাব্দের মধ্যে ভারতীয় পুরাতত্ত্ব সর্বেক্ষণের পূর্বাঞ্চলীয় শাখা ও বর্ধমান বিশ্ববিদ্যালয়ের দ্বারা পরিচালিত প্রাথমিক খননকার্যের সময় প্রত্নতাত্ত্বিকরা খুঁজে পান।  বর্ণনা পশ্চিমবঙ্গের সবচেয়ে বৃহৎ বৌদ্ধ স্তূপ হল ভরতপুর স্তূপ। স্তূপটি ইট এবং পাথরের দ্বারা পঞ্চরথ শৈলীতে নির্মিত হয়েছিল, যার ভিতের ক্ষেত্রফল ১৩ বর্গ মিটার। স্তূপের ভিত কম্প্যাক্ট হলুদ বালুকাময় মাটির উপরে স্থাপিত আছে।  বর্তমানে, স্তূপের ভিত কাঠামোটি টিকে আছে, যখন বাকি অংশ ধ্বংস প্রাপ্ত হয়েছে। নির্মাণে দুটি ভিন্ন আকারের ইট ব্যবহার করা হয়েছে, যেগুলির আকার হল যথাক্রমে ৩০ x ৮ x ৭ সেমি ও ৪৮ x ২১ x ৬ সেমি। গাঁথনির জন্য  বালি ও চুনের মিশ্রণ ব্যবহার করা হয়েছিল। সম্মুখভাগগুলিকে কোরবেলড কোর্স, ছাঁচনির্মাণ ও চৈত্য গাবক্ষে পুষ্পশোভিত নকশার মোটিফ দ্বারা সুসজ্জিত। কর্বেলড কোর্সের উপরে স্তূপের দেয়ালে কুলুঙ্গি রয়েছে, যেগুলি মাটি থেকে মানুষের চোখের উচ্চতার সমতুল্য উচ্চতায় অবস্থিত। এই কুলুঙ্গিগুলি সম্ভবত বুদ্ধ মূর্তি দিয়ে সজ্জিত ছিল।  তথ্যসূত্র  বিষয়শ্রেণী:ভারতের স্তূপ বিষয়শ্রেণী:পশ্চিমবঙ্গের প্রত্নস্থল বিষয়শ্রেণী:ভারতীয় বৌদ্ধ ভাস্কর্য বিষয়শ্রেণী:পশ্চিমবঙ্গের প্রত্নতাত্ত্বিক স্থান বিষয়শ্রেণী:পূর্ব বর্ধমান জেলা
আমীর-উল ইসলাম (জন্ম: ২ জানুয়ারি ১৯৩৭) একজন আইনজীবী ও রাজনীতিবিদ। তিনি বাংলাদেশের স্বাধীনতা যুদ্ধের সংগঠক, ঘোষণাপত্র রচয়িতা এবং বাংলাদেশের সংবিধান প্রণেতাদের একজন ছিলেন। আগরতলা ষড়যন্ত্র মামলার তিনি আইনজীবী।আলী, রাও ফরমান, বাংলাদেশের জন্ম, ঢাকা : ইউপিএল, ১৯৯৬।  শেখ মুজিবুর রহমানের তৃতীয় মন্ত্রিসভায় তিনি খাদ্য প্রতিমন্ত্রী ছিলেন। প্রথম জাতীয় সংসদে তিনি কুষ্টিয়া-৩ আসনের সংসদ সদস্য ছিলেন।   প্রাথমিক জীবন  আমীর-উল ইসলাম ২ জানুয়ারি ১৯৩৭ সালে ব্রিটিশ ভারতের বেঙ্গল প্রেসিডেন্সির কুষ্টিয়ার ঝাউদিয়া গ্রামে (বর্তমানে শহর) জন্মগ্রহণ করেন। তিনি ১৯৫২ সালে কুষ্টিয়ার সিরাজুল হক মুসলিম হাই স্কুল থেকে ম্যাট্রিকুলেশন এবং ১৯৫৪ সালে ঢাকার জগন্নাথ কলেজ থেকে ইন্টারমিডিয়েট পাস করে ১৯৫৬ সালে ঢাকা বিশ্ববিদ্যালয় থেকে বি.এ পাশ করেন। ১৯৬১ সালে ব্রিটেনের ঐতিহ্যবাহী অনারেবল সোসাইটি অফ লিংকনস ইন থেকে তিনি ব্যারিস্টার-অ্যাট-ল ডিগ্রি সম্পন্ন করেন।   রাজনৈতিক জীবন  আমীর-উল ইসলাম ১৯৭০ সালে অনুষ্ঠিত তৎকালীন এনই-৩৯-কুষ্টিয়া-১ আসন থেকে পাকিস্তান জাতীয় পরিষদ নির্বাচনে নির্বাচিত সদস্য নির্বাচিত হন। আগরতলা ষড়যন্ত্র মামলার তিনি আইনজীবী।রহমান হাসান হাফিজুর সম্পাদিত, বাংলাদেশের স্বাধীনতা যুদ্ধের দলিলপত্র. ঢাকা : তথ্য মন্ত্রণালয়, গণপ্রজাতন্ত্রী বাংলাদেশ সরকার, ১৯৮২আরেফিন, এ.এস.এম. সামছুল, বাংলাদেশের নির্বাচন ১৯৭০-২০০১, ঢাকা : বাংলাদেশ রিসার্চ এন্ড পাবলিকেশন্স, ২০০৩।দৈনিক ইত্তেফাক, ৮-১০ ডিসেম্বর ১৯৭০  ১৯৭১ সালে বাংলাদেশের প্রবাসী সরকার গঠনে উদ্যোগী ভূমিকা রাখেন। মুক্তিযুদ্ধকালে ১৯৭১ সালের ১৭ এপ্রিল শপথ নেওয়া বাংলাদেশের অস্থায়ী সরকারের প্রধানমন্ত্রী তাজউদ্দীন আহমদের প্রধান সহায়ক ও উপদেষ্টা হিসেবে দায়িত্ব পালন করেন।  তিনি ১৯৭১ সালের ২৫ মার্চ বঙ্গবন্ধু শেখ মুজিবুর রহমানের স্বাধীনতার ঘোষণার আলোকে ওই বছরের ১০ এপ্রিল স্বাধীন বাংলাদেশের প্রথম সরকারের ঘোষিত স্বাধীনতার ঘোষণাপত্রের রচয়িতা এবং ১৯৭২ সালে বাংলাদেশের সংবিধান প্রণেতাদের একজন ছিলেন।  শেখ মুজিবুর রহমানের তৃতীয় মন্ত্রিসভায় তিনি ৩ অক্টোবর ১৯৭৩ থেকে ৭ জুলাই ১৯৭৪ পর্যন্ত খাদ্য প্রতিমন্ত্রী হিসেবে দায়িত্ব পালন করেন।  প্রথম জাতীয় সংসদে তিনি কুষ্টিয়া-৩ আসনের সংসদ সদস্য ছিলেন।  বাংলাদেশ ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্সে (বিলিয়া) তিনি অনারারি সেক্রেটারি জেনারেল ছিলেন। বাংলাদেশ বার কাউন্সিলের সভাপতি হিসেবে তিনি ১৯৭২ সালে দায়িত্ব পালন করেন।   পারিবারিক জীবন  আমীর-উল ইসলাম ব্যরিস্টার জাহানারা আমিরকে বিয়ে করেন। তাদের তিন সন্তান রয়েছে - এক কন্যা, ব্যারিস্টার তানিয়া আমির (জন্ম ১৯৬৪) এবং দুই পুত্র, আদিল ইসলাম, একজন ব্যাংকার এবং জায়েদ ইসলাম, একজন ফটো সাংবাদিক।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:কুষ্টিয়ার ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের খাদ্য প্রতিমন্ত্রী বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য বিষয়শ্রেণী:সিরাজুল হক মুসলিম মাধ্যমিক বিদ্যালয়ের প্রাক্তন শিক্ষার্থী
আফরিন শিখা রাইসা হলেন একজন বাংলাদেশি অভিনেত্রী। ২০১৯ সালে তিনি মুহাম্মদ মোস্তফা কামাল রাজ পরিচালিত যদি একদিন চলচ্চিত্রে নাম ভূমিকায় অভিনয় করে শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।   নির্বাচিত চলচ্চিত্রসমূহ   যদি একদিন - ২০১৯   পুরস্কার এবং মনোনয়ন   বছর  পুরস্কার  বিভাগ  চলচ্চিত্র  ফলাফল ২০১৯  জাতীয় চলচ্চিত্র পুরস্কার  শ্রেষ্ঠ শিশু শিল্পী  যদি একদিন    তথ্যসূত্র   বিষয়শ্রেণী:জাতীয় চলচ্চিত্র পুরস্কার (বাংলাদেশ) বিজয়ী
নুরুল হুদা মসজিদ(আরবী: مسجد نور الهدى) ইন্দোনেশিয়ার প্রাচীনতম মসজিদগুলোর অন্যতম। বারিনগিন জেলা, ‍সাওয়ালানতু, পশ্চিম সুমাত্রায় এই মসজিদটি অবস্থিত। ডাচদের দখলের সময় নির্মিত মসজিদটির একটি আয়তক্ষেত্রাকার বিল্ডিং রয়েছে যার সাথে মূল ভবনের সাথে মিলানো একটি টাওয়ার রয়েছে। বর্তমানে মুসলমানদের ইবাদতের স্থান হিসাবে ব্যবহৃত হওয়ার পাশাপাশি, এই দ্বিতল মসজিদটি আশেপাশের ধর্মীয় সম্প্রদায়ের শিক্ষার মাধ্যম হিসাবেও ব্যবহৃত হয়।   ইতিহাস  মসজিদটি কখন নির্মাণ করা হয়ে ছিল সে সম্পর্কে নির্দিষ্ট কোন তথ্য নেই। তবে স্থানীয় সম্প্রদায়ের অনুমান, মসজিদটি প্রায় ১৯২১ সালে নির্মিত কাছের দোকানঘরগুলির সাথে একই সময়ে নির্মিত হতে পারে।   মসজিদে প্রথমে গম্বুজ ছিল না, এটি দেখতে গির্জার ভবনের মতো হয়েছিল। তাই স্থানীয় লোকেরা গম্বুজটি সংযুক্ত করে ছাদের আকার পরিবর্তন করেছিলেন। যদিও গুজব রয়েছে যে এই বিল্ডিংটি পূর্বে গির্জা ছিল।    প্রতিষ্ঠার পর থেকে এই মসজিদটি একবার সংস্কার করা হয়েছিল। মসজিদটি প্রথম প্রতিষ্ঠিত হওয়ার পর আয়তন ছিল ৬×৬ মিটার। তারপরে ১৯৮০ এর দশকে এই মসজিদটি ১২×২০ মিটার পর্যন্ত সম্প্রসারণ করা হয়ে ছিল। এই মসজিদটির ঐতিহাসিক মূল্য বজায় রাখার জন্য সংস্কারটি এমন ভাবে করা হয়েছে যাতে তার দেয়াল, গম্বুজ, টাওয়ার যেন অক্ষত থাকে।    তথ্যসূত্র      বিষয়শ্রেণী:ইন্দোনেশিয়ার মসজিদ
ক্লেয়ার অ্যান্টোনিয়া পোলোসাক (; জন্ম: ৭ এপ্রিল, ১৯৮৮) অস্ট্রেলিয়ার বিশিষ্ট প্রমিলা ক্রিকেট আম্পায়ার।http://cricketarchive.com/Archive/Players/1729/1729561/1729561.html মহিলাদের টুয়েন্টি২০ আন্তর্জাতিকের একটি খেলা আম্পায়ার হিসেবে পরিচালনা করেছেন তিনি।http://cricketarchive.com/Archive/Players/1729/1729561/statistics_lists.html ম্যাটাডোর কাপে অংশগ্রহণের মাধ্যমে প্রথম মহিলা হিসেবে অস্ট্রেলীয় লিস্ট এ ক্রিকেটে খেলা পরিচালনা করেছেন। পেশায় ক্লেয়ার পোলোসাক বিদ্যালয়ের শিক্ষিকা।   আম্পায়ার  পোলোস্যাক প্রথমবারের মতো বৈশ্বিক প্রতিযোগিতা হিসেবে ২০১৬ সালের আইসিসি বিশ্ব টুয়েন্টি২০-তে মাঠে নামবেন। তিনি থাইল্যান্ডে মহিলাদের বিশ্বকাপ বাছাইপর্বে খেলা পরিচালনা করেছেন। সিডনিভিত্তিক বিদ্যালয় শিক্ষিকা পোলোস্যাক গতবছর প্রথম মহিলারূপে অস্ট্রেলিয়ার ম্যাটাডোর কাপে কর্মকর্তারূপে অংশ নেন। তিনি অক্টোবর, ২০১৫ সালে কুইন্সল্যান্ড বনাম ক্রিকেট অস্ট্রেলিয়া একাদশের মধ্যকার খেলায় তৃতীয় আম্পায়ারের দায়িত্ব পালন করেন। ১৫ বছর বয়সে তিনি আম্পায়ারিংয়ে যোগ দেন। ২৮ নভেম্বর থেকে ৫ ডিসেম্বর পর্যন্ত ব্যাংককে অনুষ্ঠিত মহিলাদের বিশ্ব টুয়েন্টি২০ বাছাইপর্বে নিউজিল্যান্ডের ক্যাথি ক্রস, ইংল্যান্ডের সু রেডফার্ন এবং ওয়েস্ট ইন্ডিজের জ্যাকুলিন উইলিয়ামস-সহ তিনিও খেলা পরিচালনার জন্য আইসিসি কর্তৃক মনোনীত হন।  ২০১৬ সালের আইসিসি বিশ্ব টুয়েন্টি২০ প্রতিযোগিতায় ৩১-সদস্যবিশিষ্ট খেলা পরিচালনাকারী কর্মকর্তাদের তালিকায় দুইজন মহিলা আম্পায়ারকে মনোনীত করা হয়। এরফলে প্রতিযোগিতার ইতিহাসে প্রথমবারের মতো নিউজিল্যান্ডীয় ক্যাথি ক্রসের সাথে তিনিও খেলা পরিচালনার জন্য মাঠে অবস্থান গ্রহণ করবেন। ১৮ মার্চ মোহালিতে অনুষ্ঠিত নিউজিল্যান্ড-আয়ারল্যান্ডের মধ্যকার খেলায় আম্পায়াররূপে তিনি অংশ নিচ্ছেন।   তথ্যসূত্র    আরও দেখুন   ক্যাথি ক্রস  ২০১৬ আইসিসি বিশ্ব টুয়েন্টি২০  ২০১৬ আইসিসি মহিলা বিশ্ব টুয়েন্টি২০  বিষয়শ্রেণী:অস্ট্রেলীয় ক্রিকেট আম্পায়ার বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:নারী ক্রিকেট আম্পায়ার বিষয়শ্রেণী:অস্ট্রেলিয়ার টেস্ট ক্রিকেট আম্পায়ার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেট আম্পায়ার বিষয়শ্রেণী:অস্ট্রেলীয় বিদ্যালয়শিক্ষক বিষয়শ্রেণী:নিউ সাউথ ওয়েলসের নারী ক্রীড়াবিদ
আন্তর্জাতিক সুফি উৎসব ভারত হল সূফীবাদের শিক্ষা এবং এর জ্ঞান প্রচারের জন্য আয়োজিত একটি বার্ষিক অনুষ্ঠান।   অনুষ্ঠানস্থল  ২০১৪ সালে এর চতুর্থ অধিবেশন, দিল্লির নয়ডা চলচ্চিত্র শহরে অনুষ্ঠিত হয়। এর আগের তিনটি আন্তর্জাতিক সুফি উৎসব আজমিরে অনুষ্ঠিত হয়।   লক্ষ্য  উৎসবটির মূল লক্ষ্য হল সুফি সাধক খাজা মইনুদ্দিন চিশতীর শান্তি ও মানবতার ভাবনা এবং বার্তা প্রচারের মাধ্যমে আধ্যাত্মিকতার দিকে মনোনিবেশ ঘটানো।   বৈশিষ্ট্য  এটিতে সম্মেলন, সুফি সংগীত (মাহফিল) আয়োজন এবং সুফি ছায়াছবি প্রদর্শন করা হয়। পাশাপাশি ফার্সি ক্যালিগ্রাফি, শিল্পকলা, আরবি ইসলামি প্রাচীন মুদ্রণ, রুমীর চিত্রাঙ্কন, বিমূর্ত পবিত্র শিল্প, সুফি পাঠ্য, সাহিত্য এবং কাব্যগ্রন্থের চিত্র প্রদর্শন করা হয়।   আয়োজক  গুলশা বেগম হলেন উৎসবের পরিচালক ও কামালউদ্দিন চ্যারিটেবল ট্রাস্টের চেয়ারপারসন হলেন প্রবর্তয়িতা। তিনি ডিভাইন এবোড, কমলুদ্দীন চ্যারিটেবল ট্রাস্ট এবং মারওয়াহ স্টুডিওকে সাথে নিয়ে এই উৎসবটির আয়োজন করেন।   আন্তর্জাতিক অবদানকারী  ভারত, মিশর, জার্মানি, পাকিস্তান, যুক্তরাজ্য, রাশিয়া এবং আরও কয়েকটি দেশ থেকে ব্যক্তিগণ এতে অংশ নেয়।   আরও দেখুন   বিশ্ব সুফি উৎসব  আজমীর   তথ্যসূত্র   বিষয়শ্রেণী:ভারতের ধর্মীয় উৎসব বিষয়শ্রেণী:সুফি কবি বিষয়শ্রেণী:ভারতীয় সুফি বিষয়শ্রেণী:ভারতে ইসলামী উৎসব
এলিজাবেথ ভার্গাস মার্টিন দেল ক্যাম্পো (জন্মঃ ২১ মে ১৯৫৭) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে যুক্ত। তিনি ২০১৩ সালের দিকে মেক্সিকো কংগ্রেসের ৬২তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ গুয়ানাহুয়াতোর প্রতিনিধি হিসেবে একজন উপনেতার দায়িত্ব পালন করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:গুয়ানাহুয়াতোর রাজনীতিবিদ বিষয়শ্রেণী:২১শ শতাব্দীর মেক্সিকীয় নারী রাজনীতিবিদ